
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 81
                                                              din 29 martie 2018
privind modificarea unui contract de închiriere, încheiat cu o persoană fizică

Consiliul Local al Municipiului Sighişoara, întrunit în ședință ordinară, 

               
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 6.270/07.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de doamna Stoica Floarea, înregistrată la Municipiul Sighişoara sub nr. 5.107/23.02.2018, cu referire la modificarea contractului de închiriere nr. 1055/2007, aşa cum a fost modificat şi completat prin actele adiţionale nr. 1 - 7, având ca obiect bunul situat în Municipiul Sighișoara, str. Octavian Goga f.nr. (zona parcare), în suprafață de 4 mp., cu destinația de teren pentru chioșc comercializare flori, în sensul schimbării numelui titularului de contract din BARABAȘ  FLOAREA - titulară a ÎNTREPRINDERII FAMILIALE BARABAȘ FLOAREA, în STOICA FLOAREA - titulară a ÎNTREPRINDERII FAMILIALE STOICA FLOAREA, în scopul autorizării și desfășurării activității;

Având în vedere că, Stoica Floarea este una și aceeași persoană cu Barabaș Floarea, modificarea intervenită fiind datorată modificării numelui petentei, ca urmare a schimbării statutului său civil, iar certificatul de înregistrare al Î.F. Stoica Floarea are același număr de ordine în Registrul Comerțului de pe lângă Tribunalul Mureș și același cod unic de înregistrare ca și cel înscris în certificatul de înregistrare al Î.F. Barabaș Floarea;

Având în vedere că, în urma modificării contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 6.268/07.03.2018, prin care se propune modificarea contractului de închiriere, încheiat cu o persoană fizică, amintit mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                       H O T Ă R Ă Ş T E:

Art. 1. (1) Se aprobă, începând cu data de 01.04.2018, modificarea contractului de închiriere nr. 1055/2007, aşa cum a fost modificat şi completat prin actele adiţionale nr. 1 – 7, încheiat cu doamna Barabaș Floarea - titulară a Întreprinderii Familiale Barabaș Floarea, având ca obiect terenul situat în Municipiul Sighișoara, str. Octavian Goga f.nr. (zona parcare), în suprafață de 4 mp., cu destinația de teren pentru chioșc comercializare flori, în sensul schimbării numelui titularului de contract în STOICA 
FLOAREA – titulară a Întreprinderii Familiale Stoica Floarea, în scopul autorizării și desfășurării activității.

(2) Modificarea şi completarea contractului de închiriere se va face prin act adiţional.


(3) Restul clauzelor contractuale din contractul de închiriere nr. 1055/2007, aşa cum a fost modificat şi completat prin actele adiţionale nr. 1 - 7, îşi menţin valabilitatea între Municipiul Sighişoara şi STOICA FLOAREA – titulară a Întreprinderii Familiale Stoica Floarea.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 3. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 17 voturi ”pentru” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Stoica Floarea – titulară a Întreprinderii Familiale Stoica Floarea.
12 ex.
B.A. 

